Up-207/98
Natisni
Opravilna št.:
Up-207/98
Datum odločitve:
25. 3. 1999
ECLI:
ECLI:SI:USRS:1999:Up.207.98
Akt:
Ustavna pritožba J. A. zoper sodbo Vrhovnega sodišča št. II Ips 692/96 z dne 7.5.1998 v zvezi s sodbo Višjega sodišča v Ljubljani št. II Cp 408/96 z dne 25.9.1996 ter sodbo Okrajnega sodišča v Kočevju št. P 373/95 z dne 23.2.1996
Izrek:
Ustavna pritožba J. A. zoper sodbo Vrhovnega sodišča v zvezi s sodbo Višjega sodišča v Ljubljani ter sodbo Okrajnega sodišča v Kočevju se ne sprejme.
Evidenčni stavek:
Ustavno sodišče ni inštanca sodiščem, ki odločajo v pravdnem postopku, ter ni pristojno presojati pravilnosti ugotovitve dejanskega stanja ter uporabe materialnega in procesnega prava samih po sebi.
Ustavno sodišče ne sprejme ustavne pritožbe čez izpodbijanim posamičnim aktom očitno niso bile kršene človekove pravice.
Geslo:
Ustavno sodišče ni inštanca rednim sodiščem.
Pravna podlaga:
Zakon o Ustavnem sodišču (ZUstS), 50., 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 7. 1998
Vrsta odločitve:
sklep
Vrsta rešitve:
nesprejem ustavne pritožbe
Dokument:
US19404
Up-207/98
25.3.1999
S K L E P
Ustavno sodišče je v postopku za preizkus ustavne pritožbe J. A. iz R., ki ga zastopa A. A., odvetnik v R. na seji senata dne 25. marca 1999
s k l e n i l o :
Ustavna pritožba J. A. zoper sodbo Vrhovnega sodišča št. II Ips 692/96 z dne 7.5.1998 v zvezi s sodbo Višjega sodišča v Ljubljani št. II Cp 408/96 z dne 25.9.1996 ter sodbo Okrajnega sodišča v Kočevju št. P 373/95 z dne 23.2.1996 se ne sprejme.
O b r a z l o ž i t e v
1. Pritožnik v pravdnem postopku ni uspel z zahtevkom, naj se razveljavi prodajna pogodba med toženima strankama in da naj prvotožena stranka sklene prodajno pogodbo z njim kot predkupnim upravičencem v skladu z Zakonom o kmetijskih zemljiščih (Uradni list SRS 17/86 - ZKZ). V ustavni pritožbi navaja, da so navedene sodbe nezakonite ter da zaradi neenakopravnega obravnavanja ni uspel z zahtevkom. Oporeka stališču sodišča prve stopnje, da ima toženec prednost pri nakupu kot zakupnik zemljišča, ter stališču sodišč druge in tretje stopnje, da sporno zemljišče ni zemljišče, ki bi zapadlo pod režim kmetijskih zemljišč, in da zato ne pridejo v poštev pravila o predkupni pravici.
2. Ustavno sodišče ni inštanca sodiščem, ki odločajo v pravdnem postopku, ter ni pristojno presojati pravilnosti ugotovitev dejanskega stanja ter uporabe materialnega in procesnega prava samih po sebi. V skladu s 50. členom Zakona o Ustavnem sodišču (Uradni list RS št. 15/94 - v nadaljevanju: ZUstS) Ustavno sodišče izpodbijano sodno odločbo preizkusi le glede vprašanja, ali so bile z njo kršene človekove pravice ali temeljne svoboščine. Takšnih kršitev pa v obravnavani zadevi ni.
Pritožnik sicer oporeka dejanskim ugotovitvam sodišč, vendar ne izkaže, da bi bile v postopku ugotavljanja spornih dejstev kršene kakšne človekove pravice procesne narave. Oporeka tudi pravnim stališčem pravdnih sodišč, vendar ne izkaže, da bi katero izmed teh pravnih stališč bilo nezdružljivo s človekovimi pravicami ali temeljnimi svoboščinami. Ker z izpodbijano sodbo očitno niso bile kršene človekove pravice, Ustavno sodišče ustavne pritožbe ni sprejelo.
3. Senat Ustavnega sodišča je ta sklep sprejel na podlagi prve alinee drugega odstavka 55. člena ZUstS v sestavi: predsednik senata dr. Lojze Ude ter člana dr. Dragica Wedam-Lukić in Franc Testen.
Predsednik senata
dr. Lojze Ude